OpenLLM-France/wikimedia huggingface dataset:
# Bea Salaberri

Bea Salaberri Larre (Donamartiri, Nafarroa Beherea, 1979ko apirilaren 26a) baxenabartar idazlea da.
Euskal Filologiako ikasketak egin zituen, Baionako eta Bordeleko unibertsitateetan. Helduen euskalduntzearen alorrean lan egiten du, euskara irakasle eta didaktikari gisa, Iparraldeko AEKn.
Horrez gain, gustuz parte hartu izan du hainbat ekimenetan, hala nola hainbat kultur elkarte, antzerki talde eta aldizkaritako kolaborazioetan. Argia aldizkarian eta Iparraldeko Hitza egunkarian idatzi ohi du.
Literaturaren alorrean, Mesfida zaitez (Txalaparta, 2024) eleberria eta Baionak ez daki (Susa, 2015) helduentzako ipuin liburua argitaratu ditu.
Bestalde, helduen euskalduntzearen alorrean, Oihenartea ez hunki (Elkar, 2023) eta Baiona (Elkar, 2019) helduentzako liburuxkak sortu ditu, euskara errazean.

## Liburuak

* Baionak ez daki (2015, Susa), ISBN 978-84-92468-73-7
* Baiona (2019, Elkar) (Irakurgai mailakatuak, B1 maila)
* Oihenartea ez hunki (2023, Elkar) (Irakurgai mailakatuak, A1 maila)
* Mesfida zaitez (2024, Txalaparta), ISBN 978-84-19319-87-6

## Erreferentziak

* 1 2 «Bea Salaberri - Wikiwand» www.wikiwand.com (Noiz kontsultatua: 2022-04-25).
* ↑ «literaturaren zubitegia - Bea Salaberri» zubitegia.armiarma.eus (Noiz kontsultatua: 2022-04-25).
* ↑ «Baiona (b1) (+cd) : Bea Salaberri : 9788490279151» www.bookdepository.com (Noiz kontsultatua: 2022-04-25).

## Ikus, gainera

* AEK

## Kanpo estekak

* Bea Salaberriren iritzi artikuluak, Argia astekarian
* Zerezaderen artxiboa, Baionak ez daki- Bea Salaberri
* ZIPRIZTINAK: Bea Salaberri bideoa
* Bea Salaberri Uribe Kostako Irakurzaleen TXokoan
* Datuak: Q31885112
# Azukre-ogi

Azukre-ogia, azukre zuri finduz edo azukre beltzez egindako eta kono luze itxura duen azukre mota bat da, XIX. menderarte ekoiztua eta saldu ohi zena.
Azukre-kanabera landatzen zen Karibe eta Brasilgo eskualdeetatik inportatzen zen.

## Ikus gainera

* Azukre-ogi mendia
* Datuak: Q227864
* Multimedia: Sugar loaves / Q227864
# Azukre-ogi mendia

Azukre-ogia, portugesez: Pão de Açúcar, Brasilgo Rio de Janeiro hirian dagoen mendi bat da, Guanabara badiaren bokalean dagoen penintsula batean. 396 metroko garaiera du eta izena azukre-ogi baten antza duelako datorkio.
* Datuak: Q210722
* Multimedia: Sugarloaf Mountain / Q210722
# Azukre-beterraba

Azukre-erremolatxa edo azukre-beterraba ( Beta vulgaris subsp. vulgaris) barazki gisa landatzen den biurteko landare belarkara da. Hosto handiak dauzka. Beta vulgaris espeziearen barietate bat da, zerba bezala.
Sakarosa kontzentrazio handia duenez, merkataritzarako (azukrea lortzeko) ekoizten dute. Marggrafek aurkitu zuen 1747an erremolatxaren sakarosa, eta ordutik hona asko zabaldu da azukrea erremolatxatik ateratzea. Errusian, Frantzian, Alemanian, Polonian, Italian eta Estatu Batuetan lantzen da batez ere.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q151964
* Multimedia: Sugar beets / Q151964
# Azukre-palmondo

Azukre-palmondoa (Arenga pinnata) palmondo espeziea da, Malaysian hazten dena eta 12 m inguru luze egiten dena. Palmondo mota honen izerdia arrack ardoa egiteko erabiltzen da. Ardo hori lurruntzen utziz palmondo-azukrea lortzen da.
7 cm diametroko fruitu berdeak ditu, heltzean beltz bilakatzen direnak.

## Erreferentziak

* ↑ Lur entziklopedietatik hartua.
* ↑ Riffle, Robert L.; Craft, Paul. (2003). An Encyclopedia of Cultivated Palms. Portland: Timber Press ISBN 0-88192-558-6..

## Kanpo estekak

* Datuak: Q227984
* Multimedia: Arenga pinnata / Q227984
* Espezieak: Arenga pinnata
# Azukre-txabola

Azukre-txabola (frantsesez: Cabane à sucre) astigar-produktuak egiten diren lekua, astigar-jarabe ospetsua barne. Azukre-txabola astigardiaren barruan dago, eta bertan, astigardizainak astigarren udaberriko izerdia biltzen du, eta horri astigar-ura ere deitzen zaio. Udazkenean, ur hori zuhaitzaren zeluletatik ateratzen da, neguko izozteak iraun dezan. Ez da izerdi gordina, ez eta egindako izerdia ere, mikatza baita.
Adierazpen sinplean, azukre-txabola oinarrizko eraikin txiki bat da, eta soilik jarabea egiteko balio du. Zentzu zabalagoan, azukre-txabola bat merkataritza da, gainera, jatetxe- eta harrera-zerbitzuak eskaintzen ditu. Zerbitzu horiek oso ezagunak dira, bai turistentzat, bai bertakoentzat.
Normalean, horiek “azukrearen denboran” bakarrik aktibatzen dira, udaberrian. Han, gehienetan, astigar-jarabe bihurtzen da, tanke-sistema baten bidez, eta han irakiten da astigar-ura (izerdia). Fase bakoitzean, azukre-kontzentrazioa handitu egiten da.

## Historia

Azukre-txabolak XIX. mendearen hasieran agertu ziren, eta gaur egungo Quebec-en ohikoa den artisau-jarduera eta herri-tradizio bat dira (azukreen denbora martxotik apirilera). Kanadako eta AEBetako beste eskualde batzuetan ere badaude, hala nola Brunswick Berria eta Ontario ekialdean, eta Ingalaterra Berriaren iparraldean eta New York estatuan. Beraz, familia askok azukre txabola bat dute, nahiz eta horrek arraroa izateko joera duen. Txabola hauei "familiales" (familiarrak) deitzen zaie, eta hasi-masikoak izan ohi dira.
Aitzitik, azukre-txabola komertziala bada, askoz handiagoa, landuagoa eta erosoagoa izango da, bisitariak hartzeko eta azukrea dastatzeko diseinatuta baitago, eta, gero eta gehiago, antzinako Quebeceko landatartasunaren plater tradizional bat edo gehiago zerbitzatzeko. Txabola hauetan zerbitzatzen den janari tradizionala, adibidez, arrautzopil bat, urdaiazpikoa, patatak, fèves au lard, oreille de crisse-ak, dena astigar-jarabez ureztatua izan daiteke. Postre tradizionalak azukre-tarta (tarte au sucre) edo astigar-jarabe tarta dira, edo kanpora astigar-tira elur gainean.
Azukre-txabola batek astigardi ustiatu bat duenean, « baso-ustiapeneko establezimendu integratu » deitzen zaio. Ekoizpen- eta ustiapen-tresnetarako eraikin funtzionalez gain, hauek daude:
* astigarren basoa;
* mantentze-lanetarako eta ustiapenerako bide-sarea;
* astigarren ura biltzeko uzta-sistema;
* astigar ura biltzeko etxola bat;
* ura azukre bihurtzeko urak irakiteko-txabola;
* eta dastatzeko txabola.

## Galeria

* Azukre-txabola (cabane à sucre)
* Azukre txabolan zerbitzatutako bazkari tradizionala
* Astigar-tiraren dastaketa
* Saint-Grégoire mendiko azukre-txabola.

## Erreferentziak

* 1 2 3 Cabane à sucre 101 : ce qu'il faut manger, faire et savoir sur la saison des sucres à Montréal, Mayssam Samaha, Tourisme Montréal, 1er mars 2024.

## Ikus, gainera

* Astigargintza
* Astigar-ziropea
* Astigar-tira
* Astigar-azukrea
* Azukre-astigarra
* Astigar-gurina

## Kanpo estekak

* Datuak: Q2627074
* Multimedia: Sugar houses / Q2627074
# Azukre-arbendol

Azukre-arbendola almendra konfitatua da, Gabonetan plater batean eta bataioetan gonbidatuei opari gisa erabiltzen dena. Espainian peladilla, Grezian τραγήματα koufeta, Jordanian ملبس mlaba Italian confetto eta Frantzian dragée esaten diote. Oso errezeta zaharra da, iturri historiko batzuen arabera, erromatarren garaian ezagutzen eta prestatzen zituzten.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ (Ingelesez) E. B. Jackson, ed. Sugar Confectionery Manufacture. (2. argitaraldia) Springer, 251 or. ISBN 978-0-8342-1297-8..

## Kanpo estekak

* Datuak: Q1255306
* Multimedia: Dragée / Q1255306
# Azukre-koxkor

Azukre-koxkorra, azukre-mokorra edo azukre-tontorra kubo itxurako azukrea da, azukre-jaraberekin azukre kristalak lotuz lortzen dena. Batez ere, edari beroak gozatzeko balio dute, zeinetan disolbatzen diren. Beraz, azukre-koxkorra azukrearen kontu-unitate bat da.
XIX. Mendearen erdialdera, azukrea azukre-bolumen moduan banatu zen batez ere. Azukre-koxkorraren aurkitzailetzat, Jakub Kryštof Rad hartzen da, Dačice-ko azukre-findegiaren zuzendaria izan zena. Hark azukre-koxkorra patentatu zuen 1843. urtean. Bere lehen kuboek 1,2 cm eta 1,5 cm arteko ertzen dimentsioak zituzten. Geroago, hainbat fabrikatzailerekin hasi ziren diferentzia bat egiteko eta kubo forma beste forma geometriko batzuetara aldatu zuten. Kolore desberdinekoak ere izan daitezke, baina gehienetan kolore zurikoak dira, hau da, azukre finduaren erabilerak eragiten duena, kolorerik gehitu gabe.

## Kanpo estekak

* Datuak: Q1042920
* Multimedia: Sugar cubes / Q1042920
# Azukre beltz

Azukre beltza sakarosazko azukre bat da, melazaren presentziagatik kolore hori bereizgarria duena. Findu gabeko edo partzialki findutako azukrea da, melaza hondarreko edukiren bat duten edo azukre zuri finduari melaza gehitzearen ondorioz sortutako azukre-kristalez osatua.
Azukre beltzaranak %3,5 (azukre beltz argia) eta % 6,5 (azukre beltz iluna) melaza ditu. Azukre beltzak, uraren presentziari esker, azukre zuriak baino kaloria gutxiago du. Ehun gramo azukre beltzek 373 kilokaloria dituzte; azukre zuriak, berriz, 396.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ (Ingelesez) «I'm Sweet Enough» New Scientist 2006-1-21.

## Kanpo estekak

* Datuak: Q11190742
* Multimedia: Brown sugar / Q11190742
# Bel Air North (Maryland)

Bel Air North Ameriketako Estatu Batuetako erroldak esleitutako leku bat da. Harford konderrian kokatuta dago, Maryland estatuan. 31.841 biztanle ditu, 41,788561 kilometro koadroko azaleran banatuta.

## Ikus, gainera

* Harford konderria

## Kanpo estekak

* Datuak: Q754706
* Multimedia: Bel Air North, Maryland / Q754706
# Bel-Nor (Missouri)

Bel-Nor Missourieko herrixka bat da. St. Louis konderrian kokatua dago. 2010ean 1.499 biztanle zituen, 1,64 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q2483126
# Bel Aire (Kansas)

Bel Aire Kansasko hiri bat da. Sedgwick konderrian kokatua dago. 2010ean 6.769 biztanle zituen, 17,69 kilometro koadrotan banatuta.

## Ikus, gainera

* Sedgwick konderria

## Kanpo estekak

* Datuak: Q2901384
* Multimedia: Bel Aire, Kansas / Q2901384
# Bel Canto (filma)

Bel Canto 2018ko Paul Weitz estatubatuar zinema zuzendariaren umorezko filma da, Ann Patchetten izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Katsumi Hosokawa enpresari japoniar aberatsak hainbat lagun gonbidatuko ditu Hego Ameriketako herrialde batera, bere urtebetetze festa ospatzera; haien artean dago Roxane Coss opera abeslari ezaguna. Gerrillari talde batek, ordea, bahitu egingo ditu.

## Aktoreak

* Julianne Moore: Roxane Coss (Renée Flemingek abesten du)
* Ken Watanabe: Katsumi Hosokawa
* Sebastian Koch: Joachim Messner
* Christopher Lambert: Simon Thibault
* Ryo Kase: Gen Watanabe
* Tenoch Huerta: Benjamin komandantea
* María Mercedes Coroy: Carmen
* Olek Krupa: Fyorodov
* Elsa Zylberstein: Edith Thibault
* J. Eddie Martinez: Ruben
* Bobby Daniel Rodriguez: Aita Arguedas
* Nico Bustamante: Marco
* Jay Santiago: Rolland monsinorea

## Erreferentziak

* ↑ «Bel Canto» Berria 2019-03-16 CC BY-SA 4.0 lizentziapean.

## Kanpo estekak

* Datuak: Q52151339
# Bel-Air (Paris)

    Artikulu hau Frantziako Paris hiriburuko auzoari buruzkoa da; beste esanahietarako, ikus «Bel Air (Los Angeles)».
Bel-Air (45), Frantziako Paris hiriburuan dagoen auzo bat da, Reuilly (12) barrutian. 1999ko erroldaren arabera 33.976 biztanle zituen.

## Kanpo estekak

* Datuak: Q3413267
* Multimedia: Quartier du Bel-Air / Q3413267
# Bel-Air (Parisko metroa)

Bel-Air Parisko metroaren geltokia da, Paris udalerriko 12. barrutian dagoena.

## Ikus, gainera

* Parisko metroa
* Parisko metroaren geltokiak
* 6. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q815061
* Multimedia: Bel-Air (Paris Metro) / Q815061
# Bel Air South (Maryland)

Bel Air South Ameriketako Estatu Batuetako erroldak esleitutako leku bat da. Harford konderrian kokatuta dago, Maryland estatuan. 57.648 biztanle ditu, 40,763706 kilometro koadroko azaleran banatuta.

## Ikus, gainera

* Harford konderria

## Kanpo estekak

* Datuak: Q753325
* Multimedia: Bel Air South, Maryland / Q753325
# Bel-Ridge (Missouri)

Bel-Ridge Missourieko herrixka bat da. St. Louis konderrian kokatua dago. 2010ean 2.737 biztanle zituen, 2,07 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q2111447
* Multimedia: Bel-Ridge, Missouri / Q2111447
# Bel Air (Los Angeles)

    Artikulu hau AEBetako Los Angeles hiriko auzoari buruzkoa da; beste esanahietarako, ikus «Bel-Air (Paris)».
Bel Air (maiz modu okerrean Bel-Air idatzia) AEBtako Kalifornia estatuko Los Angeles hiriko luxuzko auzo bat da, hiriaren erdigunetik 19 kilometro mendebaldera. 1923an Alphonzo E. Bellek aberatsentzako bizileku hau eraiki zuen, Beverly Hills eta Holmby Hills auzoekin batera "Golden Triangle" ("Urrezko Hirukia") deritzon eremua osatzen dutelarik.

## Etxebizitzak

Bel Air auzoan eremu guztiko etxalde luxuzkoenak kokatzen dira, jabetzek 20 miloi dolar baina gehiagoko balioa izan dezakete (55 milioi dolar balio fuen Meg Ryan aktorearen etxaldea nabarmentzen da).
Bel Air auzoan pertsona ospetsu ugari bizi dira, tartean Lady Gaga, Lana Del Rey, Mariah Carey, Avril Lavigne, Ronald Reagan presidente ohia 668 St. Cloud Road kalean (antzina 666 zenbakia zeraman, baina ustezko deabruzko zenbakia zenez aldatua izan zen) edota Michael Jackson, abeslari honen behin betiko bizilekua Bel-Air auzoan zegoelarik. Jennifer Aniston aktoreak ere auzo honetan etxaldea erosi berri du.

## Demografia

2000an burututako azken erroldaren arabera auzoan 7.928 lagun bizi ziren, horietatik %86,24a arraza zurikoak ziren, %1,93a arraza beltzakoak, %0,06a indiarrak, %6,84 asiar arrazakoak, eta %4,80a beste arraza batzutakoak ziren. Biztanleriaren %4.65a hispaniar jatorrikoa zen.

## Telebista

1990eko hamarkadan Will Smith aktoreak antzeztu eta auzo honetan bertan girotua dagoen The Fresh Prince of Bel-Air telesailari esker Bel Air auzoa nazioartean ezagun bilakatu zen.

## Ikus gainera

* Neguri
* La Moraleja
* Pedralbes
* Somosaguas
* Cervantes parkea
* Beverly Hills

## Kanpo estekak

* Bel-Air Association elkartearen webgune ofiziala (Ingelesez)
* Datuak: Q86768
* Multimedia: Bel Air / Q86768
# Bel Air (Maryland)

Bel Air Ameriketako Estatu Batuetako inkorporatutako herri bat da. Harford konderrian kokatuta dago, Maryland estatuan. 10.661 biztanle ditu, 7,621223 kilometro koadroko azaleran banatuta.

## Ikus, gainera

* Harford konderrian

## Kanpo estekak

* Datuak: Q754583
* Multimedia: Bel Air, Harford County, Maryland / Q754583
# Barbara Shelley

Barbara Shelley, jaiotza-izenez Barbara T. Kowin (Marylebone, Londres, 1932ko otsailaren 13a - Londres, 2021eko urtarrilaren 3a), ingeles antzezlea izan zen. 2000. urtera arte iraun zuen aktore ibilbidean, 100 film eta telesail baino gehiagotan lan egin zuen baina, ororen gainetik, beldurrezko zineman nabarmendu zen. Bera izan zen Hammer ekoiztetxearen izar handienetako bat, eta erreferentziazko aktore da generoaren jarratzaileentzat.

## Bizitza

Barbara Shelley Londresen jaio zen 1932ko otsailaren 13an. 1953an estreinatu zen zineman, Mantrap filmarekin, Terence Fisherren aginduetara eta Hammer ekoiztetxearen barruan. Artean zinema ekoiztetxea hasi gabe zegoen beldurrezko zinemaren ikonoak berrikusten, baina ordurako ari zen bilakatzen Erresuma Batuko zinema popularraren iturri nagusia. Italian produkzio batzuetan parte hartu ostean, Ingalaterrara itzuli, eta telebistarako lanean hastearekin batera, hainbat filmetan ere hartu zuen parte. The Camp on Blood Island (1958), Blood of the Vampire (1958), Village of the Damned (1960) eta Shadow of the Cat (1961) izan ziren ospea eman zioten lanetako batzuk.
1964an Terence Fisherrekin lan egin zuen The Gorgon-en. Ordurako Hammer ekoiztetxearen zuzendari inportanteena zen Fisher, eta The Gorgon-ez gain, Drakula kondearen itzuleran ere lan egin zuen Shelleyk harekin, Dracula: Prince of Darkness-en (1965). Hammer etxearentzat beste hainbat filmetan ere hartu zuen parte urte haietan, hala nola, Rasputin, The Mad Monk-en (1966) eta Quatermass and The Pit-en (1967). 1970eko hamarkadatik aurrera, telebistan hartu zuen aterpe, eta 1980ko hamarkada amaitu arte segitu zuen lanean.
2021eko urtarrilaren 3an hil zen, Londresen, COVID-19aren ondorioz; 88 urte zituen.

## Filmografia hautatua
### Zinema

* Supreme Confession (1956)
* Nero's Mistress (1956)
* Cat Girl (1957)
* The Vampire (1957)
* The Camp on Blood Island (1958)
* Blood of the Vampire (1958)
* Murder at Site 3 (1958)
* The End of the Line (1958)
* Bobbikins (1959)
* Village of the Damned (1960)
* A Story of David (1961)
* Shadow of the Cat (1961)
* Postman's Knock (1962)
* Blind Corner (1963)
* Stranglehold (1963)
* The Secret of Blood Island (1964)
* The Gorgon (1964)
* Death Trap (1966)
* Dracula: Prince of Darkness (1966)
* Rasputin, the Mad Monk (1966)
* Quatermass and the Pit (1967)
* The Spy Killer (1969)
* Ghost Story (1974)
* The Comedy of Errors (1978)
* The Dark Angel (1991)

### Telebista

* The Borgias (1981)
* Maigret (1988)

## Erreferentziak

* 1 2 3 4 Lizarralde, Mikel. (2021-01-04). Barbara Shelley beldurrezko zinemaren sinboloa zendu da. (Noiz kontsultatua: 2021-01-05).
* 1 2 (Ingelesez) Ritman, Alex. (2021-01-04). «Barbara Shelley, British Horror Film Icon and "Queen of Hammer," Dies at 88» The Hollywood Reporter (Noiz kontsultatua: 2021-01-05).

## Kanpo estekak

* Datuak: Q458290
* Multimedia: Barbara Shelley / Q458290
# Barbara Repetto

Barbara Repetto (Bolzano, 1947ko maiatzaren 16a – Milan, 2024ko ekainaren 9a) italiar politikaria izan zen.

## Bizitza

Literatura eta artearen historia ikasi zituen Boloniako Unibertsitatean. 1986an Europako Gaietarako Estatu Bulegoko zuzendari eta Europako Gizarte Funtseko Hego Tiroleko koordinatzaile izendatu zuten, 1990ean Italiako Lanbide Heziketako eta Europako Gizarte Funtseko zuzendari, eta 2003an, Lan, Berrikuntza eta Ikerketa, Kooperatiba, Immigrazio, Aukera Berdintasun eta Italiako Lanbide Heziketa sailetako buru.
2008an, Hego Tiroleko parlamenturako eta aldi berean Trentino-Adige Garaia eskualdeko kontseilurako hautatu zuten. Hasiera batean, parlamentuko presidenteorde gisa aritu zen, eta geroago, Berrikuntza, Informazio Teknologia, Lan, Italiako Lanbide Heziketa, Kooperatiba, Finantza eta Aurrekontuetako aholkulari gisa.
2010eko urtarrilaren 21ean jakinarazi zen Repettok parlamentuko eserlekua utzi behar izan zuela, Erromako Kasazio Auzitegiak emandako epai baten ondorioz, hauteskundeen unean Hego Tiroleko gobernuaren partaidetza zuen enpresa bateko administrazio-kontseiluko kide zelako, beraz, ez zuelako hautatua izateko eskubiderik. 2010eko otsailaren 2an, Roberto Bizzok Repetto ordezkatu zuen parlamentuan eta geroago eskualdeko kontseiluan.
Barbara Repetto hiru seme-alaben ama zen. 2024ko ekainaren 9an hil zen Milanen, 77 urte zituela.

## Erreferentziak

* 1 2 (Alemanez) «Barbara Repetto» Südtirol Handbuch. Autonome Provinz Bozen – Südtirol, 334 or. (Noiz kontsultatua: 2024-06-10).
* ↑ (Alemanez) «Landtagswahlen 2008» Autonome Provinz Bozen – Südtirol (Noiz kontsultatua: 2024-06-10).
* ↑ (Alemanez) «XIV. Legislaturperiode (2003 - 2008)» Autonome Provinz Bozen – Südtirol (Noiz kontsultatua: 2024-06-10).
* ↑ (Alemanez) «Kassation: Repetto war nicht wählbar» Südtirol Online jatorrizkotik artxibatua (artxibatze data: 2016-03-05) (Noiz kontsultatua: 2024-06-10).
* ↑ (Alemanez) «Roberto Bizzo ist Landtagsabgeordneter» Südtirol Online 2010-02-02 jatorrizkotik artxibatua (artxibatze data: 2016-03-04) (Noiz kontsultatua: 2024-06-10).
* ↑ (Alemanez) «Ex-Landesrätin Barbara Repetto tot» Rainews 2024-06-09 (Noiz kontsultatua: 2024-06-10).

## Kanpo estekak

* Datuak: Q807598
# Barbara Strozzi

Barbara Strozzi (edo Barbara Valle) (Venezia, 1619ko abuztuaren 6a - Padua, 1677ko azaroaren 11) Barrokoko abeslari eta musikagilea izan zen.

## Obrak

Bere lan gehienak kantatak dira, soprano bakarlari eta baxu jarraituentzat, horregatik erraza da pentsatzea berak kantatzeko idatzi zituela. Bere musika Seconda prattica-ri lotuta dago, adibiderik onena Claudio Monteverdiren obrak dira. Hala ere, bere obrak enfasi lirikoak dute, bere ahotsean oinarrituta. Bere abestien letra gehienak bere aitak idatzi zituen, Giulio. Bere obren 8 liburuki argitaratu zituen, beste musikagile batzuen kantatak ere argitaratu zituen XVII mendean.

## Diskografia

* A New Sappho Favella Lyrica. Koch 7491. (2000ko uztailean)
* Arias and Duets Christine Brandes, Jennifer Lane, Kurt-Owen Richards, New York Baroque. Eric Milnes, dir. Dorian 93218. (2001ko otsailean)
* Arie Antiche Maria Bayo Claves 9023. (1999ko maiatza)
* Arie & Cantate, Op. 8 La Risonanza, Emanuela Galli, Fabio Bonizzoni y al. Glossa GDC 921503. (2001/02 ko urria)
* Cappella Mediterranea (zuzendaria, Leonardo Garcia Alarcon): Madrigali. Interpreteak, Céline Scheen, Mariana Flores, Fabian Schofrin, Jaime Caicompai eta Matteo Bellotto. Ambronay AMY20.
* Datuak: Q232235
* Multimedia: Barbara Strozzi / Q232235
# Barbara Uthmann

Barbara Uthmann (Annaberg, 1514 – Annaberg, 1575eko urtarrilaren 14a) Alemaniako Metal mendietako negozioandre arrakastatsua izan zen. Eskualde hartako bigarren industria iraultzaren sustatzaile nagusia kontsideratzen da.

## Biografia

Heinrich von Elterleinen alaba eta Gottfried Uthmann-en emaztea izan zen. Senarra hil zitzaionean berak hartu zuen meategien eta ehoziri-lanen negozioaren ardura. Meategien jarduerak geologiazko jakintzak ekarri zizkion eta Alemaniako geologia esparruan aintzindaria izan zen. Bere enpresatan 900 langile izatera iritsi zen.

## Errekonozimenduak

Barbara Uthmann Metak mendien eskualdeko pertsonalitate handietako bat izan zen eta hainbat errekonozimendu izan ditu historian zehar.
* 1885 urtean Annabergeko plazan ezarri zen brontzezko estatua bat.
* 2003an Uthmann (312231) izena eman zitzaion Metal mendietako Drebach obserbatorioan aurkitutako planetode bati. Jupiter eta Marte artean kokaturik dauka bere orbita.

## Erreferentziak

* ↑ Pudlat, Rosita. «TUC-Adventskalender 2003 (16): Barbara Uthmann und das Klöppeln» www.tu-chemnitz.de (Noiz kontsultatua: 2018-03-04).
* ↑ Barbara Uthmann und ihre Zeit. .
* Datuak: Q99040
* Multimedia: Barbara Uthmann / Q99040
# Beba Veche

Beba Veche Errumaniako udalerri bat da, Timiș konderrian. 1.328 biztanle ditu, 94,05 kilometro koadroko azaleran banatuta.

## Herriak

Udalerrian honako herriak daude:
Beba Veche $^{(en)}$ Cherestur $^{(en)}$ Pordeanu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q813520
# Beaverita-(Zn)

Beaverita-(Zn) sulfato motako minerala da eta alunite taldearen kidea da.

## Ezaugarriak

Beaverita-(Zn) sulfato mineralaren formula kimikoa hau da: ${\ce {Pb(Fe^{3+}2Zn)(SO4)2(OH)6}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Beaverite-(Zn): Mineral information, data and localities.» www.mindat.org (Noiz kontsultatua: 12-05-2019).
# Beaverton (Alabama)

Beaverton Alabamako herri bat da. Lamar konderrian kokatua dago. 2010ean 201 biztanle zituen, 16,9 kilometro koadrotan banatuta.

## Ikus, gainera

* Lamar konderria

## Kanpo estekak

* Datuak: Q66170
# Beavertown (Pennsylvania)

Beavertown Pennsylvaniako borough bat da. Snyder konderrian kokatua dago. 2010ean 965 biztanle zituen, 1,99 kilometro koadrotan banatuta.

## Ikus, gainera

* Snyder konderria

## Kanpo estekak

* Datuak: Q1131346
* Multimedia: Beavertown, Snyder County, Pennsylvania / Q1131346
# Beaverville udalerria, Iroquois konderria

Beaverville udalerria Ameriketako Estatu Batuetako Illinois estatuko udalerri bat da, Iroquois konderrian. Azken zentsuaren arabera 515 biztanle zituen, 37.72 milia karratu (97.7 km$^2$) eremuan.

## Ekonomia

2020ko zentsuaren arabera, Beaverville udalerrian 267 etxebizitza zeuden. Per capita diru-sarrerak 21.565 estatubatuar dolar ziren.

## Kanpo estekak

* Datuak: Q4878282